CELEX: 62016TN0730
Language: hu
Date: 2016-10-13 00:00:00
Title: T-730/16. sz. ügy: 2016. október 13-án benyújtott kereset – Espírito Santo Financial Group kontra EKB

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/35
            
         2016. október 13-án benyújtott kereset – Espírito Santo Financial Group kontra EKB
   (T-730/16. sz. ügy)
   (2016/C 462/45)
   Az eljárás nyelve: angol
   
      Felek
   
   
      Felperes: Espírito Santo Financial Group SA (Luxembourg, Luxemburg) (képviselők: R. Oliveira és S. Estima Martins ügyvédek)
   
      Alperes: Európai Központi Bank (EKB)
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Központi Banknak (EKB) az EKB/2004/3 határozat alapján 2016. augusztus 31-én hozott azon határozatát, amelyben megtagadta az EKB azon 2014. augusztus 1-jei határozatához való teljes hozzáférést, amelyben felfüggesztette a Banco Espírito Santo S. A.-nak az eurórendszer monetáris politikájában résztvevő félként fennálló jogállását, és amelyben arra kötelezte az említett bankot, hogy teljes mértékben fizesse vissza az eurórendszerrel szemben fennálló tartozását, illetve amely határozatban megtagadta az EKB-szervek kapcsolódó dokumentumaihoz vagy határozataihoz való teljes hozzáférést;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Az első jogalap szerint a kért információkhoz, ideértve a Kormányzótanács dokumentumaihoz való hozzáférést megtagadó megtámadott határozatot az indokolási kötelezettség megsértése miatt meg kell semmisíteni.
            
         
               2.
            
            
               A második jogalap szerint a kért információkhoz, ideértve a Kormányzótanács dokumentumaihoz való hozzáférést megtagadó megtámadott határozatot meg kell semmisíteni, mivel az az EKB/2004/3 határozat 4. cikke (1) bekezdése a) pontja első, második és hetedik francia bekezdésének téves értelmezésén alapul, éppen ezért sérti azokat.
            
         
               3.
            
            
               A harmadik jogalap szerint az Igazgatóság javaslataiban foglalt kiegészítő információkhoz való hozzáférést megtagadó megtámadott határozatot az indokolási kötelezettség megsértése miatt meg kell semmisíteni.
            
         
               4.
            
            
               A negyedik jogalap szerint az Igazgatóság javaslataiban foglalt kiegészítő információkhoz való hozzáférést megtagadó megtámadott határozatot meg kell semmisíteni, mivel az az EKB/2004/3 határozat 4. cikke (1) bekezdése a) pontja második és hetedik francia bekezdésének téves értelmezésén alapul, éppen ezért sérti azokat.
            
         
               5.
            
            
               Az ötödik jogalap szerint az Igazgatóság javaslataiban foglalt kiegészítő információkhoz való hozzáférést megtagadó megtámadott határozatot meg kell semmisíteni, mivel az az EKB/2004/3 határozat 4. cikke (2) bekezdése első francia bekezdésének téves értelmezésén alapul, éppen ezért sérti azt.
            
         
               6.
            
            
               A hatodik jogalap szerint az Igazgatóság javaslataiban foglalt kiegészítő információkhoz való hozzáférést megtagadó megtámadott határozatot meg kell semmisíteni, mivel az az EKB/2004/3 határozat 4. cikke (3) bekezdésének téves értelmezésén alapul, éppen ezért sérti azt.